Marija Bugarska
Marija Bugarska (bug. Мария Българска) bila je bugarsko-grčka plemkinja i protovestiaria. Nije poznato kada je rođena, a umrla je nakon 1081. Njeni roditelji su bili bugarski plemić Trajan (sin cara Bugara Ivana Vladislava) i njegova supruga, grčka plemkinja nepoznatog imena. Marija je bila nazvana po očevoj majci, carici Mariji. Marijin muž, za kojeg se udala prije 1066, bio je protovestiarios Andronik Duka (bratić Mihaela VII). On je iskoristio Marijino bogatstvo kako bi živio vrlo luksuzno. Andronik i Marija imali su dvojicu sinova i tri kćeri. Njihovi sinovi su bili Ivan i Mihael, a kćeri Irena (bizantijska carica), Ana i Teodora, koja je bila redovnica. Careva kći Ana Komnena, Marijina unuka, opisala je Mariju kao lijepu i mudru ženu.